钦定古今图书集成/明伦汇编/氏族典/第598卷 > 《郑樵通志》 > 宇文胄
## 钦定古今图书集成/明伦汇编/氏族典/第598卷 > 《郑樵通志》 > 宇文胄

按《周书邵惠公颢传》：“颢子什肥。什肥子胄，少而孤贫，
颇有干略。景公之见害也，以年幼下蚕室。天和中，与
齐通好。胄始归关中，袭爵邵公，出为荣州刺史。大象
末，举州兵应尉迟迥，与杨素战败，追获，斩之，国除。胄
子干仁，幼好学聪慧，魏恭帝二年，赐爵江陵县公。保
定初，绍景公后。胄至自齐，改封谭国公，寻进位柱国。”
建德初，与《护》同伏诛。三年五月，追赠，复封旧爵。